open-index/open-wikipedia-markdown huggingface dataset:
Էդվիգ

**Էդվիգ** (, ), Անգլիայի արքա 955-959 թվականներին։ Նրան նախորդել է Էդրեդ-ը, իսկ հաջորդել է Էդգարը։

Էդմունդ I արքայի և առաջին կնոջ՝ Էլգիվայի որդին է։

## Կենսագրություն
Էդվիգը գահ բարձրացավ 14 տարեկան հասակում՝ իր քեռու՝ Էդրեդ արքայի մահից հետո։ Կառավարման սկզբնական շրջանում աքսորեց Դունստանին՝ արքունիքի գլխավոր խորհրդատուին։
Եթե հավատանք ժամանակագրությանը դա տեղի է ունեցել մինչև հայտնի եկեղեցականի հետ վեճը երիտասարդ թագավորի թագադրման արարողություն ժամանակ։ Քանի դեռ հավաքվածները գավաթ էին բարձրացնում նրա պատվին Էդվիգը լքեց խնջույքը և մեկուսացավ օրիորդ Էլֆգիվի հետ (ով հետագայում դարձավ նրա կինը)։ Վիրավորված թագավորի բացակայությամբ Դունստանը փնտրեց նրան և ուժով ետ բերեց։ Էդվիգը ի պատասխան թագավորական տիտղոսի դեմ այդպիսի անարգանքի մեղադրեց Դունստանին պետական միջոցները մսխելու մեջ և արտաքսում քահանային։

Այս քայլով Էդվիգը իր դեմ լարեց Դունստանի մեծաթիվ կողմնակիցներին։ 958 թվականին Մերսիայի և Նորթումբրիայի ազնվականները Օդօի և արքեպիսկոպոս Կենտերբերիսկի գլխավորությամբ թագավոր են հռչակում Էդգարին Էդվիգի փոքր եղբորը։ Հետո Օդօն ստիպեց Էդվիգին բաժանվել կնոջից` Էլֆգիվից, մինչև որոշ ժամանակ անց նրան ուղարկեցին Իռլանդիա։

959 թվականի Հոկտեմբերի 1-ին թագավորը մահացել է չպարզված հանգամանքներում տասնութ տարեկան հասակում։

## Պատմություն
* Англо-саксонская хроника 920—1014 годов.
* 

## Ծանոթագրություններ

Կատեգորիա:Անգլիայի միապետներ
Կատեգորիա:Կաթոլիկ միապետներ
Կատեգորիա:Միջնադարյան երեխա կառավարիչներ
Էդգար (Անգլիայի արքա)

**Էդգար** (, ), Անգլիայի արքա 959 - 975 թթ.։ Նրան նախորդել է Էդվիգ-ը, իսկ հաջորդել է Էդվարդ Տառապյալը։

## Գահակալում
Էդգարը Էդմունդ I-ի և Էլվիգ Շաֆտսբերացու որդին է։ 946 թվականին մահանում է Էդմունդ թագավորը և նրան փոխարինում է Էդգարի հորեղբայր Էդրեդը, ով թագավորում է մինչև 955 թվականը։ Էդրեդին փոխարինում է Էդգարի ավագ եղբայր Էդվիգը։

Էդվիգը չէր համարվում ժողովրդական թագավոր և նրա կառավարումը հայտնի էր ազնվականների և եկեղեցու հետ հակամարտություններով։ 957 թվականին Մերցիայի և Նորտումբրիայի առաջնորդները սկսեցին սատարել Էդգարին։ Նրանք հայտարարեցին Էդգարին Թեմզայի հյուսիսային տարածների թագավոր։ Էդգարը դարձավ Անգլիայի թագավոր 959 թվականի հոկտեմբերին, Էդվիգի մահից հետո։

## Կառավարում
Էդգարի առաջին գործողություններից մեկը Դանստանին աքսորից վերադարձնելն էր և նրան նշանակելը Վորքչեստերի արքեպիսկոպոս։ Դանստանը դարձավ Էդգարի խորհրդականը նրա կառավարման տարիներին։ Չնայած Էդգարը ինքնին խաղաղասեր չէր, նրա կառավարման տարիները անցան խաղաղ պայմաններում։ Անգլիայի թագավորությունը արդեն կազմավորվել էր և Էդգարը կատարեց մի շարք քաղաքական բարեփոխումներ։ Նրա կառավարման վերջում արդեն երկիրը միավորված էր։

## Մահ
Էդգարը մահացել է 975 թվականի հուլիսի 8-ին Վինչեսթերում։ Նա գահը ժառանգել է Էդվարդին, ով հնարավոր է նրա արտաամուսնական որդին է։ Էդգարը հնարավոր է նաև ունի արտաամուսնական դուստր, ում անունն էր Վուլֆթութ, ով հետագայում դարձավ Վիլտոնի կուսանոցի ղեկավար։ Նրան այնտեղ միացավ իր դուստ Էդիթը, ով ապրեց Վիլտոնում մինչև իր մահը։ Այս երկու կանայք հետագայում սրբադասվեցին։

Որոշ պատմաբաններ համարում են Էդգարի մահը Անգլոսաքսոնյան Անգլիայի ավարտի սկիզբ, որին հաջորդեց վիքինգների հարձակումները Անգլիայի վրա։

## Ծանոթագրություններ

Կատեգորիա:Անգլիայի միապետներ
Կատեգորիա:Կաթոլիկ միապետներ
Էդուարդ Ավագ

**Էդուարդ Ավագ** (, ), Անգլիայի արքա 899 կամ 901  - 924 թվականներ։ Դարձել է թագավոր իր հոր՝ Ալֆրեդ Մեծի մահից հետո 899 թվականին։ Նրա նստավայրն էր Վինչեսթերը, Վեսեքսի նախկին մայրաքաղաքը։ Նա նվաճեց արևելյան հողերը և Արևելյան Անգլիան դաներից 917 թվականին և դարձավ Մերսիայի կառավարիչը 918 թվականին։

Նրան շնորհվել է «*Anglorum Saxonum rex*»-ի կամ «Անգլո-սաքսերի արքա» տիտղոսը։ Նա այս տիտղոսով երկրորդ արքան էր, քանի որ տիտղոսը ստեղծել էր Ալֆրեդը Edward's coinage reads "EADVVEARD REX.": Ժամանակագիրները գրում են, որ ամբողջ Անգլիան համարում էր Էդվարդին լորդ 920 թվականին։ Բայց այն փաստը, որ Յորքը շարունակում էր արտադրել իր սեփական մետաղադրամը, խոսում էր այն մասին, որ Էդուարդը չէր հանդիսանում հեղինակություն վիկինգներին ենթակա Նորթումբրիայում։ Էդուարդի «ավագ» մականունը առաջին անգամ օգտագործվել էր Վուլֆստանի *Սրբ. Ադելվոլդի կյանքը* (մոտ 996) գրքում, որպեսզի նրան տարբերի ավելի ուշ կառավարած Էդվարդ Տառապյալից։

## Վաղ կյանք
Էդուարդը Ալֆրեդ Մեծի և Մերսիացի թագուհի Իլսվիթի ավագ որդին է։ Էդուարդի ծննդյան ստույգ տարեթիվը անհայտ է։ Նրա ծնողները ամուսնացել են 868 թվականին և նրա ավագ քույր Էթելֆլեդը ծնվել է քիչ անց, քանի որ նա ինքը ամուսնացել է 883 թվականին։ Էդուարդը հնարավոր է ծնվել է շատ ավելի ուշ, մոտ 874 թվականից 877 թվականներին Պատմաբան Պետրոս Լանգտոֆտը (մահացել է մոտ 1308 թվականին և գրել է Էդուարդի մասին մի քանի դար հետո) անվանել է նրան «շատ ուժեղ, գեղեցիկ և չափազանց խելացի»։

Ըստ *Ալֆրեդ թագավորի կյանքի* վերաբերյալ հաշվետվությունների Էդուարդը կրթվել է պալատում իր ամենակրտսեր քրոջ հետ։ Նրա երկրորդ քույրը փոքր տարիքից անցել է հոգևոր կյանքին (ըստ միջնադարյան ավանդույթի ճանաչված ընտանիքից առնվազն մեկ հոգի նվիրվում էր եկեղեցուն) և ավելի ուշ ծառայեց Շեֆսբերիում։ Նրա փոքր եղբայր Ադելվարդը ուսուցանել է արքունական դպրոցում, որտեղ ուսումնասիրել է լատիներեն, ինչը ենթադրում էր, որ նա պետք է ապրի կրոնական կյանքով։

## Ծանոթագրություններ

Կատեգորիա:Անգլիայի միապետներ
Կատեգորիա:Կաթոլիկ միապետներ
Վիկտոր Ռանխել

**Վիկտոր Ռանխել Այալա** (, ), մեքսիկացի 1970-ականների ֆուտբոլիստ, ներկայումս «Ատլետիկո Մեքսիկենսե» թիմի գլխավոր մարզիչը։

Հանդես է եկել մեքսիկական «Գվադալահարա», «Լեոն», «Ատլետիկո Պոտոսինո» և «Անխելես դե Պուեբլա» ակումբների կազմում։

յի հավաքականի կազմում մասնակցել է Մոնրեալում կայացած 1976 թ. ամառային օլիմպիական խաղերի ֆուտբոլային մրցաշարին՝ խփելով 3 գոլ, հայրենիքում կայացած 1977 թ. ԿՈՆԿԱԿԱՖ-ի առաջնությանը՝ խփելով 5 գոլ և դառնալով ռմբարկու, Արգենտինայում կայացած 1978 թ. ֆուտբոլի աշխարհի առաջնությանը՝ խփելով 1 գոլ։

Պրոֆեսիոնալ կարիերան ավարտելուց հետո աշխատել է որպես մարզիչ։ 2007 թ. դեկտեմբերին լքել է «Տիխուանա» ակումբի մարզչի պաշտոնը։ Այժմ մարզում է «Ատլետիկո Մեքսիկենսե» թիմը։

## Ծանոթագրություն

## Արտաքին հղումներ
* Տեղեքարտ Վիկտոր Ռանխել. ՖԻՖԱ-ի պաշտոնական կայք , worldfootball.net, national-football-teams.com , mediotiempo.com 

Կատեգորիա:Մարտի 11 ծնունդներ
Կատեգորիա:Մեքսիկայի հավաքականի ֆուտբոլիստներ
Կատեգորիա:Մեքսիկացի ֆուտբոլային մարզիչներ
Կատեգորիա:Մեքսիկացի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Վտակ

մինի|Կապույտ լայն գիծը «հիմնական» գետն է, նեղ գիծը՝ նրա վտակը
**Վտակ**, գետ, որը թափվում է ուրիշ գետի մեջ։ Վերջինից կարճ է, ունի քիչ ջրաբերություն և հովտի այլ ուղղություն։

Լինում են անմիջապես գետի, կամ նրա վտակի մեջ թափվող վտակներ։ Երբեմն վտակ է կոչվում նաև լճի կամ ներքին ջրավազանի մեջ թափվող գետը։

Կատեգորիա:Ջրաբանություն
Էթելսթան

**Էթելսթան** (Æðelstān, ), Անգլիայի արքա 924/925 - 939 թթ.: Ժամանակակից պատմաբանները նրան համարում են Անգլիայի առաջին թագավորը և անգլո-սաքսոնական մեծագույն թագավորներից մեկը, ում գահակալության շրջանը նշանավորվել է անգլո-սաքսոնական անգլիական թագավորության ամենաբարձր բարգավաճման ժամանակաշրջանով։  Նա երեխաներ չուներ, ուստի նրան հաջորդեց իր խորթ եղբայր՝Էդմունդ I-ը։

Էդվարդի մահից հետո  924 թվականի հուլիսին, Էթելսթանը  մերսիացիների կողմից ճանաչվեց որպես թագավոր։
Էթելսթանը մի քանի ամիս դիմադրության հանդիպեց Ուեսեքսում և թագադրվեց միայն 925 թվականի սեպտեմբերին։ 927 թվականին նա նվաճեց վիկինգների վերջին թագավորությունը՝ Յորքը՝ դառնալով ամբողջ Անգլիայի առաջին անգլո-սաքսոնական կառավարիչը։ 934 թվականին նա ներխուժեց Շոտլանդիա և ստիպեց Կոստանդին II-ին ենթարկվել իրեն։ Էթելսթանի կառավարումից վրդովված  շոտլանդացիները և վիկինգները 937 թվականին  ներխուժեցին Անգլիա։ Էթելսթանը հաղթեց նրանց Բրունանբուրի ճակատամարտում,որը նրան մեծ հեղինակություն բերեց Բրիտանական կղզիներում։ 939 թվականին նրա մահից հետո վիկինգները հետ վերցրեցին Յորքի վերահսկողությունը, և այն վերջնականապես վերանվաճվեց 954 թվականին։

## Ծանոթագրություններ

Կատեգորիա:Անգլիայի միապետներ
Կատեգորիա:Կաթոլիկ միապետներ
Ռոսիա 2

**Ռոսիա 1** ( ), Ռուսաստանի դաշնային հանրային հեռուստաալիք պետական ՎԳՏՌԿ մեդիաընկերության կազմում։ Հեռարձակվում է 2003 թվականի հունիսի 12-ից։ Եթերի 40%-ը կազմված է մարզական հանդիպումների հեռարձակումներից։ Հիմնադրված օրվանից մինչ 2009 թ. դեկտեմբերի 31-ը հեռուստաալիքը կոչվում էր «Սպորտ», իսկ 2010 թ. հունվարի 1-ից ստացել ներկայիս անվանումը։ 2015 թվականի նոյեմբերի 1-ին հեռուստաալիքը փոխարինվեց Матч ТВ-ով։

## Ծանոթագրություններ

Կատեգորիա:Ռուսաստանի հեռուստաընկերություններ
Կատեգորիա:ՎԳՏՌԿ
Կատեգորիա:Ռուսալեզու հեռուստաալիքներ
Կատեգորիա:2010 հիմնադրումներ Ռուսաստանում
Սերոբ Անճարակյան

**Սերոբ Գրիգորի Անճարակյան** (), հայ նկարիչ։

## Կենսագրություն
1926 թվականին Անճարակյանների ընտանիքը Սալոնիկից տեղափոխվել է Երևան։ Յոթնամյա դպրոցն ավարտելուց հետո ընդունվել է Երևանի Գեղարդ տեխնիկումը։ «Տասնհինգամյա Հայաստանը» կտավով Անճարակյանը 1935 թվականին մասնակցել է Խորհրդային Հայաստանի 15-ամյակին նվիրված պատանի ստեղծագործողների հոբելյանական ցուցահանդեսին և արժանացել մրցանակի։ 1939 թվականին, ավարտելով տեխնիկումը, աշխատել է Արթիկի շրջպետթատրոնում։ Ձևավորել է «Խաթաբալա», «Պլատոն Կրեչետ», «Դատավճիռ» և այլ պիեսներ։ 18-20-ամյա պատանու բեմական ձևավորմամբ Արթիկում ներկայացվել են «Պատվի համար», «Գոշ», «Շողոքորթը» դրամաները։ 1943 թվականին 23-ամյա նկարիչը զոհվել է ռազմի դաշտում։

## Ծանոթագրություններ

Կատեգորիա:Հայ նկարիչներ
Կատեգորիա:Հայրենական մեծ պատերազմի հայ մասնակիցներ
Անտառային կաչաղակ

**Անտառային կաչաղակ**  (), ագռավների ընտանիքի թռչուն։ Նստակյաց է, տարածված։

## Արտաքին կառուցվածք
Թևի վերին մեծ ծածկափետուրները երկնագույն են, սև շերտերով, առաջին կարգի թափահարող փետուրները՝ սև։
Մարմնի երկարությունը 34-35 սմ է, թևերի բացվածքը՝ 52-58 սմ, քաշը՝ 160 գ։ Ճակատը սպիտակավուն է, գագաթը՝ սև, մարմինը՝ բաց մոխրաշիկավուն, պոչը՝ սպիտակ։ Մարմինը խամրած վարդագույն է, գոտկատեղն ու ներքնապոչը՝ սպիտակ։ Գագաթը, բեղաշերտը, թափահարողները և պոչը՝ սև։ Թևերը կարճ են, կլորավուն, երկրորդայինները՝ սև՝ սպիտակ շերտով, թևավերևը՝ կապույտ ու սև զոլավոր հատվածով։ Սպիտակ գոտկատեղն ու թևի կապտավուն հատվածները հատկապես նկատելի են թռիչքի պահին։ Սովորաբար թաքնվում է ծառերի ու թփուտների սաղարթում։ Աղմկոտ է, ձայնը՝ կոպիտ, բարձր, ընդօրինակում է այլ թռչունների ձայները։ Թռչում է թևերի խոր ու անհավասար թափահարումներով։ Ընդունակ է տրամաբանական որոշ գործողությունների։ Ձմռանը կազմում է փոքր երամներ։ Բնակվում է սաղարթավոր անտառներում, ծառածածկ գետահովիտներում։
ձախից|մինի|170px|Ճայի կռնչոց
## Սննդառություն
Սնվում է անողնաշարավորներով, մանր ողնաշարավորներով, պտուղներով։ Հարսանեկան զույգերը ձևավորվում են ապրիլի ընթացքում։ Էգի ընտրությունը կատարվում է արուների ոչ թեժ կռիվներում։
## Բազմացում և զարգացում
Բույնը գավաթաձև է՝ բարակ ճյուղերից՝ ծառերի խիտ սաղարթում, կառուցում են էգն ու արուն։ Ձվերը լրիվ քանակով հայտնվում են ապրիլի վերջին, կրկնակի բնադրման դեպքում՝ հունիսի ընթացքում։ Դնում է 31 մմ տրամագծով, կապույտ՝ բաց դեղնադարչնագույն պտերով 3-6 ձու։ Թխսակալում են էգը և արուն՝ 16-17 օր։ Ձագերը հայտնվում են մայիսի 2-րդ կեսից, թռիչքին տիրապետողները բնից հեռանում են հունիսի 1-ին կեսից։ Երիտասարդներն ընտանեկան խմբից բաժանվում են հուլիս-օգոստոսին։ Կրկնակի բնադրման դեպքում բնից նոր դուրս եկած ձագեր են հայտնվում օգոստոսի սկզբին։ Թևի կապույտի և կոպիտ ագռավային ձայների շնորհիվ լավ ճանաչելի է դաշտային պայմաններում։
## Տարածվածություն
Տարածված է Եվրոպայում, Ասիայում, Աֆրիկայի հյուսիս–արևմուտքում, Ռուսաստանում, Ուկրաինայում՝ հիմնականում Ղրիմի, ինչպես նաև Կովկասյան անտառներում։

Հայաստանի անտառներում և այգիներում հանդիպում է կովկասյան ճայը։ Սնվում է միջատներով ու թրթուրներով, հատապտուղներով, սերմերով, անտառներում՝ հիմնականում կաղինով, որը ձմռան համար թաղում է հողում և այդպիսով նպաստում կաղնու տարածմանը։

Վնասակար է. ոչնչացնում է այլ տեսակների (օրինակ՝ Խոսրովի անտառ արգելոցում՝ սև ցինի, փոքր շահնարծվի և ճուռակի) ձագերն ու ձվերը։

## Պատկերասրահ

Cyanocitta cristata blue jay.jpg|Կապույտ ճայեր
Bluejay (Cyanocitta cristata) (1547) - Relic38.jpg
Blue Jay with Peanut.jpg
Black headed Jay I2 IMG 3198.jpg
Garrulus lidthi2.jpg
Garrulus glandarius 1 Luc Viatour.jpg
Eurasian Jay Dugalbitta Chamoli Uttarakhand India 13.06.2013.jpg
Orvani (1).JPG
Garrulus glandarius brandtii Stuffed specimen.jpg
Garrulus glandarius rufitergum MHNT 232 Weymouth.jpg
Elster wikipedia2.jpg
Corvus hawaiiensis FWS.jpg
Perisoreus canadensis feeding at nest.jpg
Raven scavenging on a dead shark.jpg
Yellow-billed Blue Magpie I IMG 7393.jpg


Կատեգորիա:Ագռավներ
Կատեգորիա:Եվրասիայի թռչուններ
Գևորգ Աբովյան

**Գևորգ Կարապետի Աբովյան** (, անհետացել է), հայ թատերական գործիչ, երաժշտագետ, մանկավարժ։

## Կենսագրություն
Նախնական կրթությունն ստացել է Սանահինի դպրեվանքում, ապա՝ Թիֆլիսի Ներսիսյան դպրոցում։ 1857 թվականին ավարտել է Մոսկվայի Լազարյան ճեմարանը, վերադարձել Թիֆլիս։ 1858 թվականին պաշտոնավարել է Ներսիսյան դպրոցում, հետագայում նաև՝ Թիֆլիսի Զինվորական ուսումնարանում։

1854-1866 թվականներին Թիֆլիսում զբաղվել է մանկավարժությամբ, կիրառել նոր ծրագրեր և մանկավարժական մեթոդներ։ Կազմել է «Համառօտութիւն հայոց ազգի պատմութեան» աշխարհաբարով գրված դասագիրքը, որը լույս է տեսել 1869 թվականին (բ տպագրությունը՝ 1877 թվականին, գ-ն՝ 1884 թվականին)։ 1860-ականների սկզբներին Պերճ Պռոշյանի հետ մասնակցել է արևելահայ թատրոնի ստեղծմանը։ Հորինել է հայ թատրոնում բեմադրված մի քանի պիեսների երաժշտությունը (Շ. Կարենյանի «Շուշանիկ» ողբերգություն և այլն)։ 1866 թվականին, 29 տարեկանում անհետացել է։ Կա վարկած, որ ցարական ոստիկանությունը նրան գաղտնի աքսորել է Օխոտսկ, որտեղ և մահացել է։

## Ծանոթագրություններ

## Գրականություն
* Հայ մշակույթի օրրանը, Ե., 1971, էջ 62֊65

Կատեգորիա:Հայ երաժշտագետներ
Կատեգորիա:Հայ թատերական գործիչներ
Կատեգորիա:Հայ մանկավարժներ
Կատեգորիա:Հայ ուսուցիչներ
Կատեգորիա:Օձուն գյուղում ծնվածներ
Ստեփան Ալավերդյան

**Ստեփան Կարապետի Ալավերդյան** (), հայ հեղափոխական գործիչ, Հայաստանում խորհրդային իշխանության հաստատման աջակից։

## Կենսագրություն
1907 թվականին ընդունվել և մինչև 1915 թվականը ընդմիջումներով սովորել է Մոսկվայի առևտրի ինստիտուտի տնտեսագիտական ֆակուլտետում։ Հաջողությամբ պաշտպանել է «Բնակարանային հարցը Մոսկվայում» թեմայով դիպլոմային աշխատանքը։ Աշխատակցել է «Կովկազսկի ռաբոչի» թերթին։ 1919 թվականի սեպտեմբերին, երբ ստեղծվեց Հայաստանի բոլշևիկյան կազմակերպությունների ղեկավար կենտրոնը՝ Արմենկոմը, Ալավերդյանը ընտրվեց նրա կազմում։ Եղել է 1920 թվականի Մայիսյան ապստամբության ակտիվ մասնակիցներից։ հայաստանի կառավարությանը հաջողվեց ճնշել մայիսյան ապստամբությունը, ձերբակալել դրա ղեկավարներին ու նետել բանտ։ Բանտից դուրս է բերվել և գնդակահարվել Նորքի ձորում 1920 թվականի օգոստոսի 14-ի գիշերը, 32 տարեկանում։ Թաղված է Երևանում՝ 26 կոմիսարների անվան այգում։ 1961 թվականին Երևանում ռուսերենով լույս է տեսել Ստեփան Ալավերդյանի «Բնակարանային հարցը Մոսկվայում» գիրքը։
մինի|Գերեզման Մայիսյան ապստամբության հերոսների (Ստեփան Ալավերդյան, Սարգիս Մուսայելյան, Բագրատ Ղարիբջանյան)
Խորհրդային տարիներին Ալավերդյանի անունով են անվանել Երևանի կենտրոնական փողոցներից մեկը, որը Հայաստանի անկախանալուց հետո կոչվեց Հանրապետության փողոց։

## Գրականություն
* Գ. Ղարիբջանյան, Ստեփան Ալավերդյան, Երևան, 1952։

## Ծանոթագրություններ

Կատեգորիա:Հայ հեղափոխականներ
Մուցք

**Մուցք**, գյուղ Հայաստանի Սյունիքի մարզի Սիսիան համայնքում՝ հայ-ադրբեջանական շփման գծի հարևանությամբ։

## Անուն
Բնակավայրի պաշտոնական անունը Մուցք է։ Տարբեր ժամանակներում հայտնի է եղել նաև Բարձրավան, թուրքական Մազրա անունով։

1946 թվականին գյուղը վերանվանվել է Բարձրավան, իսկ 1990 թվականին ստացել Մուցք անունը։

## Աշխարհագրություն
Ծովի մակարդակից մոտ 1900 մ բարձրության վրա։ Հեռավորությունը Սյունիքի մարզի մարզկենտրոն Կապան քաղաքից ճանապարհով կազմում է մոտ 118 կմ, իսկ Սիսիան քաղաքից մոտ 10 կմ արևմուտք։

## Պատմություն
Մուցքը հիմնադրվել է 1828 թվականին՝ Պարսկաստանի Խոյի Ղնիս գյուղից գաղթածների կողմից։

## Բնակչություն
Համաձայն 2011 թվականին Հայաստանում անցկացված մարդահամարի արդյունքների՝ Մուցքի մշտական բնակչությունը կազմել է 324, առկա բնակչությունը՝ 238 մարդ։ Գյուղը մշտապես բնակեցված եղել հայերով։ Ստորև ներկայացված է Մուցք գյուղի բնակչության թվային փոփոխությունն ըստ տարիների.
 

## Ծանոթագրություններ

## Տես նաև
* Մուցքի պատմության և մշակույթի անշարժ հուշարձանների ցանկ (Սյունիքի մարզ)

## Արտաքին հղումներ
* Էջը Սյունիքի մարզպետարանի կայքում 

Կատեգորիա:Հայ-ադրբեջանական շփման գծի բնակավայրեր հայկական կողմից
Կատեգորիա:Սիսիան համայնքի բնակավայրեր
Կատեգորիա:Սյունիքի մարզի գյուղեր
Զարմայր Աշրաֆյան

**Զարմայր Անդրեասի Աշրաֆյան** (), հայ և ուկրաինական պետական և կուսակցական աշխատող, իրավաբան, Հայաստանի Խորհրդային Սոցիալիստական Հանրապետության դատախազ (1927-1929)։

## Կենսագրություն
1917 թվականին ավարտել է Թիֆլիսի 6-րդ արական գիմնազիան։ 1919 թվականին ընդունվել է Թիֆլիսի համալսարանի պատմա-բանասիրական ֆակուլտետը, սակայն այն չի ավարտել։ Հայաստանում խորհրդային կարգերի հաստատումից հետո զբաղեցրել է տարբեր պաշտոններ։ 1927-1928 թթ. եղել է Հայաստանի գերագույն դատարանի նախագահ։ 1932 թվականին ավարտել է Մոսկվայի Կարմիր պրոֆեսուրայի ինստիտուտը։ Եղել է Հայաստանի լուսավորության նախարար, 1935-1936 թթ.` Ուկրաինայի Կարմիր պրոֆեսուրայի ինստիտուտի տնօրեն, այնուհետև՝ Ուկրաինայի Կուսակցության Կենտրոնական կոմիտեի մշակույթի և պրոպագանդայի բաժնի վարիչ։ 1932-1934 թվականներին Երևանի պետական համալսարանի իրավա-տնտեսագիտական ֆակուլտետում դասախոսել է իրավաբանական առարկաներ։ 
Համահեղինակ է ռուսերենով լույս տեսած «ԽՍՀՄ քրեական իրավունք» գրքի։ Նահատակվել է 1936 թվականին 38 տարեկանում։

## Ծանոթագրություններ

Կատեգորիա:Հայ պետական գործիչներ
Կատեգորիա:Հայ իրավաբաններ
Կատեգորիա:ԽՄԿԿ անդամներ
Տյառնընդառաջ

**Տյառնընդառաջը** կամ **մանուկ Հիսուսի ընծայումը տաճարին**, Հայոց եկեղեցու տոներից է։ Հայոց եկեղեցին Տյառնընդառաջը տոնում է փետրվարի 14-ին՝ Քրիստոսի աստվածահայտնությունից (հունվարի 6) քառասուն օր հետո։
մինի|Հիսուս Քրիստոսի ընծայումը եկեղեցուն
Տյառնընդառաջ նշանակում է «ելնել Տիրոջն ընդառաջ», տարածված է նաև *Տերընդեզ, Տըրընդեզ, Տըրընտես*, որոնք ծագել են «Տերն ընդ ձեզ» անվանումից։ Հայոց Եկեղեցու կանոնի համաձայն՝ տոնի նախօրեին՝ երեկոյան ժամերգությունից հետո, կատարվում է նախատոնակ։ Այն ավետում է Տերունի տոնի սկիզբը։ Սովորաբար նախատոնակի արարողության ավարտին կատարվում է Անդաստանի արարողություն, որի ընթացքում օրհնվում են աշխարհի 4 ծագերը։ Անդաստանին հաջորդում է մոմերի օրհնության արարողությունը։ Եկեղեցուց վերցրած կրակով եկեղեցիների բակերում վառվում են խարույկներ՝ իբրև Քրիստոսի լույսի խորհրդանիշ։

## Ծագումնաբանությունը
Հնում ծնողներն առաջնեկ տղա երեխային քառասուն օրականում տանում էին տաճար։
Հովսեփն ու Մարիամը մանուկ Հիսուսին նույնպես տանում են տաճար։

Ըստ հին հրեական (մովսեսական) կրոնի, տղաբերքից քառասուն օր անց մայրը պարտավոր էր այցելել տաճար՝ զոհ մատուցելու, «սրբազան» հրով ու ջրով սըրբվելու և նորածնին օրհնելու համար։ Կրոնական ավանդության համաձայն՝ Տիրամայր Մարիամը ծիսական այդ արարողությունը կատարել է որդու ծննդյան օրից՝ հունվարի 6-ից (հուն. և լատին. եկեղեցիներում՝ դեկտեմբերի 25-ից) 40 օր անց՝ փետրվարի 14-ին (հուն, և լատին, եկեղեցիներում՝ փետրվարի 2-ին)։ Սիմեոն անունով մի ազնիվ ու արդար մարդ, Հիսուսին տեսնելով, հասկանում է, որ նա փրկություն ու լույս կլինի մարդկանց համար և ընդառաջ է գալիս նրանց։ Այստեղից էլ առաջացել է *Տյառնընդառաջը*, և նվիրված է քառասնօրյա Հիսուսին տաճար բերելուն։ 

Նշելով այդ օրը (կոչվում է «Քառասնօրյա գալուստ Քրիստոսի ի տաճար»)՝ հավատացյալներն իբր «ընդառաջ են ելնում տիրոջը» (որից էլ՝ «Տյառնընդառաջ» անվանումը)։

Տյառնընդառաջի մեջ պահպանվել են հինավուրց՝ նախաքրիստոնեական մաքրագործական, հատկապես հրապաշտական ծեսեր։ Այդ օրը եկեղեցիների ու տների բակերում, տանիքներին, փողոցներում վառում են խարույկներ, երգելով ու աղոթելով պտտվում դրանց շուրջ, նորապսակ հարսներին թռցնում բոցերի վրայով (իբր մաքրագործվելու և ծնունդը նվիրագործելու համար), ամուլ կանայք «սուրբ» կրակով այրում են իրենց զգեստի փեշերը ամոքվելու հույսով։ Խարույկների մոխիրը երդիկներից շաղ են տալիս տների ու գոմերի մեջ, ինչպես նաև տնամերձ հողերին՝ մաղթելով տարվա առատություն, արգասավորություն, «տեր ընդ ձեզ» (որից էլ՝ տոնի «Տրնդեզ» ժողովրդական անվանումը)։

## Արտաքին հղումներ
* Տյառնընդառաջ - քահանա.ամ

Կատեգորիա:Քրիստոնեական տոներ
Կատեգորիա:Հայ առաքելական եկեղեցու տոներ
LRT televizija

**LRT televizija**, Լիտվայի ազգային հեռուստաալիք LRT հանրային հեռուստառադիոընկերության կազմում։ 1957 թվականի ապրիլի 30-ին կայացել է հեռուստաալիքի առաջին եթերը։ 1975 թվականի փետրվարի 26-ին հեռուստաալիքը լիովին անցել է գունավոր հեռարձակման։ Հեռարձակվում է Լիտվայի ողջ տարածքում, նաև հասանելի է Եվրոպայում՝ Sirius 4 արբանյակից։

## Տես նաև
* LRT Kultūra
* LRT Lituanica
## Ծանոթագրություններ

## Արտաքին հղումներ
* Պաշտոնական կայք
* Օնլայն հեռարձակում

Կատեգորիա:Լիտվայի հեռուստաընկերություններ
Լիտվայի ազգային ռադիո և հեռուստատեսություն

**Լիտվայի ազգային ռադիո և հեռուստատեսություն** (, հապավումը՝ **LRT**), Լիտվայի հանրային մեդիաընկերություն։ Ունի հասարակական կազմակերպության կարգավիճակ՝ որպես պետական սեփականություն։

;Հեռուստատեսություն.
* LRT televizija
* LRT Plius - մշակութային, ուսուցողական
* LRT Lituanica - միջազգային

;Ռադիո.
* LRT Radijas 
* LRT Klasika - դասական երաժշտություն
* LRT Opus - երիտասարդական

## Արտաքին հղումներ
*Պաշտոնական կայք
*Օնլայն հեռարձակում

## Ծանոթագրություններ

Կատեգորիա:Լիտվայի հեռուստաընկերություններ
Հիլարի դյու Պրե

**Հիլարի դյու Պրե** (, ), անգլիացի ֆլեյտահարուհի։

Թավջութակահարուհի Ժաքլին դյու Պրեի քույրն է։

## Կենսագրություն

Դյու Պրեների մայրը պրոֆեսիոնալ դաշնակահարուհի էր, իսկ Հիլարին և Ժաքլինը մանկուց տիրապետում էին իրենց գործիքներին՝ ֆլեյտային և թավջութակին։ Նրանք մանուկ հասակից արժանացել են տարբեր մրցանակներ։ Բայց Ժաքլինի տաղանդը ավելի մեծ էր, և նա, առաջ անցնելով իր քրոջից, դարձավ տաղանդավոր թավջութակահարուհի։ Հիլարին հիանալի ֆլեյտահարուհի է և նվագել է տարբեր նվագախմբերում։ 
Ժաքլինի անժամանակ մահվանից հետո Հիլարի դյու Պրեն իր եղբոր՝ Փիերսի հետ միասին գրել է իրենց ընտանիքի և հիմանկանում Ժաքլին դյու Պրեի մասին պատմող կենսագրական գիրք «Հանճարը» անվանումով։ 
Նա ամուսնացել է դիրիժոր Քրիստոֆեր «Քիֆֆեր» Ֆինցի հետ և ունի չորս երեխա։ 
Ֆինցը ռոմանտիկ հարաբերության մեջ եղել է նաև Ժաքլինի հետ, բայց այս կապը թավջութակահարուհուն բավական տանջանք է պատճառել և նույնիսկ ինքնասպանության փորձի է հասցրել։

## Ֆիլմը
«Հանճարը» գրքի իրադարձությունների վրա 1998 թվականին նկարահանվել է ֆիլմ, որն արժանացել է բազմաթիվ մրցանակների և ներկայացվել է ամերիկյան «Օսկար» հեղինակավոր մրցանակին։

Այս ամենին հակառակ՝ ֆիլմը նաև արժանացել է մեծ քննադատության՝ հիմնականում Ժաքլին դյու Պրեի մտերիմ ընկերների կողմից, այդ թվում նաև թավջութակահար Մստիսլավ Ռոստրոպովիչի։ Ըստ նրանց, ֆիլմի տեղեկությունները ճիշտ չեն։ Ֆիլմը պատմում է դյու Պրե քույրերի շատ մոտ կապի և նրանց հարաբերությունների լարվածության մասին։ 
Ֆիլմի վերլուծելու ժամանակ Հիլարի դյու Պրեն ասել է, որ բոլոր տեղեկությունները ճիշտ են և իր քույր Ժաքլինը իր հետ համաձայն կլիներ։

## Ծանոթագրություններ

Կատեգորիա:Անգլիացի ֆլեյտահարներ
Կատեգորիա:1942 ծնունդներ
Կատեգորիա:Անգլիացի երաժիշտներ
Ստոյան Յանկուլով

**Ստոյան Յանկուլով** (, ), բուլղարացի թմբկահար։

2007 թվականին «Water» երգով, Ելիցա Թոդորովայի հետ ներկայացրել է Բուլղարիան Եվրատեսիլ 2007 երգի մրցույթում։ Երգի միջազգային այդ մրցույթի կիսաեզրափակիչ փուլում բուլղարացի երաժիշտների զույգը գրավել է 6-րդ, եզրափակիչ փուլում զբաղեցրել է 5-րդ հորիզոնականը (մինչև 2016 թվականը դա համարվել է Բուլղարիայի լավագույն ցուցանիշը Եվրատեսիլում)։

2013 թվականին Ելիցա Թոդորվայի հետ կրկին ներկայացրել է Բուլղարիան Եվրատեսիլում, այս անգամ՝ «Само шампиони» երգով և զբաղեցրել կիսաեզրափակչի 12-րդ հորիզոնականը՝ զրկվեով եզրափակիչ փուլում հանդես գալու հնարավորությունից։

## Ծանոթագրություններ

## Արտաքին հղումներ
* Video of song "Water" in the final of Eurovision 2007
* Video of song "Water" in the semifinal of Eurovision 2007
* Պաշտոնական կայքէջը

Կատեգորիա:1966 ծնունդներ
Կատեգորիա:Բուլղարացի երաժիշտներ
Կատեգորիա:Եվրատեսիլ 2013 երգի մրցույթի մասնակիցներ
Կատեգորիա:Հոկտեմբերի 10 ծնունդներ
Կատեգորիա:Սոֆիա քաղաքում ծնվածներ
Թևադրոս Ասրյան

**Թևադրոս Ղահրամանի** **Ասրյան** (), հայ դերասան։

## Կենսագրություն
Ծնվել է 1918 թվականին Ադրբեջանի Շամխորի շրջանի Բադա գյուղում։ Ծննդավայրում նախնական կրթությունն ստանալուց հետո մեկնել է Բաքու, ավարտել Բաքվի մանկավարժական ինստիտուտը։ Մի քանի տարի մաթեմատիկա է դասավանդել Կիրովաբադի հայկական դպրոցներում։ Կիրովաբադի հայկական թատրոնում կերտել է մի շարք դերեր։ Ռադիոյով երկար տարիներ հնչել է Ասրյանի կատարմամբ «Սևորակ աչքեր» երգը։ Զոհվել է 1942 թվականին 24 տարեկանում։

## Ծանոթագրություններ

Կատեգորիա:Հայ դերասաններ
Կատեգորիա:Հայրենական մեծ պատերազմի հայ մասնակիցներ
Straight Into Love

«**Straight Into Love**» (հայերեն` *Ուղիղ սիրո մեջ*), ամերիկացի երգչուհի Հաննա Մանչինիի երգն է, որով ներկայացրել է Սլովենիան Եվրատեսիլ 2013 երգի մրցույթում։ Երգի խոսքերի և երաժշտության հեղինակը Հաննան Մանչինին է։

Հաննան մրցույթում երգը կատարել է առաջին կիսաեզրափակչում 03 համարի ներքո։ Կիսաեզրափակչի քվեարկության արդյունքում երգը հավաքում է ընդամենը 8 միավոր և զբաղեցնում է վերջին` 16-րդ հորիզոնականը։

## Արտաքին հղումներ

Կատեգորիա:2013 երգեր
Կատեգորիա:2013 սինգլներ
Կատեգորիա:Եվրատեսիլ 2013 երգի մրցույթի երգեր
Քեթևան Արամյան

**Քեթևան Արամյան** (), հայ պրոֆեսիոնալ թատրոնի առաջին ներկայացուցիչներից։

## Կենսագրություն
Ծնվել է 1846 թվականին Ղազախի գավառի Մելիք գյուղում (այժմ` Տավուշի մարզի Ներքին Ծաղկավան գյուղ)։ 1862-1873 թվականներին խաղացել է Թիֆլիսում Գևորգ Չմշկյանի թատերախմբում։ Արամյանի արտիստական անհատականությունը ձևավորվել է մելոդրամներում և վոդևիլներում։ Դերասանուհու խառնվածքը կատարելապես դրսևորվել է Գաբրիել Սունդուկյանի կատակերգություններում (Քեթևան, Մարքրիտ, Բարբարե, Շուշան)։ Արամյանը ազգային ռեալիստական խաղաոճի ամենաբնորոշ ներկայացուցիչներից է։ Քութայիսում մասնակցել է նաև վրացական խմբերի ներկայացումներին՝ վրացերենով կատարելով մի շարք դերեր։ Մահացել է 1878 թվականին 32 տարեկանում, Քութայիսում։

## Գրականություն
* Գ. Չմշկյան, Քեթևան Արամյանց, «Թատրոն», 1895, հ. 2։ 
* Ռ. Զարյան, Քեթևան Արամյան, «Տեղեկագիր ՀԱԱՀ ԳԱ, Հասարակական գիտություններ», 1956, համար 1։

## Ծանոթագրություններ

Կատեգորիա:Հայ դերասանուհիներ
Լևոն Արիսյան

**Լևոն Եղիայի Արիսյան** (), հայ պետական և կուսակցական գործիչ, փիլիսոփա, մանկավարժ։

## Կենսագրություն
Լևոն Արիսյանը ծնվել է Վանում։ Նախնական կրթությունն ստացել է ծննդավայրի հայկական «Երամյան» դպրոցում։ Առաջին համաշխարհային պատերազմի տարիներին քույրերի հետ գաղթել է Երևան։ 1916 թվականին մեկնել է Կիսլովոդսկ՝ հորեղբոր մոտ ուսումը շարունակելու։ 1917 թվականին փոխադրվել է Թիֆլիս և ընդունվել գիմնազիա։ 1919 թվականին տեղափոխվել է Երևան, ավարտել արական գիմնազիան։ 1919 թվականին ընդգրկվել «Սպարտակ» կազմակերպության, 1920 թվականի փետրվարին՝ կոմունիստական կուսակցության շարքերը։ 1921-1925 թվականներին սովորել և ավարտել է Մոսկվայի պետական համալսարանի հասարակական գիտությունների ֆակուլտետը, որից հետո աշխատել է ՀԿ(բ) կ Կենտկոմում որպես մամուլի մասնաճյուղի վարիչ։

1927 թվականին եղել է Երևանի պետական համալսարանի ուսումնական մասի պրոռեկտորը և դասավանդել է համալսարանում։ Համալսարանում մեկ տարի աշխատելուց հետո 1928 թվականին ընդունվել է Մոսկվայի հասարակական գիտությունների գիտահետազոտական ինստիտուտի ռուսաստանյան ասոցացիայի ասպիրանտուրան։ 1933 թվականին հրավիրվել է Հայաստան և նշանակվել լուսավորության ժողովրդական կոմիսար։ 1934 թվականին եղել է ՀԿԿ Կենտկոմի պրոպագանդայի և ագիտացիայի բաժնի վարիչը։ 1936 թվականին նորից նշանակվել է լուսավորության ժողովրդական կոմիսար։ 1931 թվականին նրան շնորհվել է պրոֆեսորի գիտական կոչում։

Գիտական հետազոտությունները նվիրված են իմացաբանության հարցերին, գերմանացի նշանավոր փիլիսոփա Իմանուել Կանտի և նորկանտականների փիլիսոփայական հայացքների քննական վերլուծությանը։

1957 թվականին Երևանում ռուսերենով լույս է տեսել Լևոն Արիսյանի «Իմացության տեսության պատմությունից» մենագրությունը։

1962 թվականին Երևանում հիմնադրված թիվ 127 դպրոցը կոչվում է մեծ մտավորականի անունով։

## Մահը
1938 թվականին, 35 տարեկանում անհիմն բռնադատվել է, գնդակահարվել։

## Տես նաև
*Լևոն Արիսյանի անվան թիվ 127 ավագ դպրոց

## Երկեր
* Из истории теории познания, Е., 1957.

## Ծանոթագրություններ

Կատեգորիա:Կուսակցական գործիչներ
Կատեգորիա:Հայ մանկավարժներ
Կատեգորիա:Հայ պետական գործիչներ
Կատեգորիա:Հայ պրոֆեսորներ
Կատեգորիա:Հայ փիլիսոփաներ
Կատեգորիա:Մոսկվայի պետական համալսարանի շրջանավարտներ
Կատեգորիա:Ստալինյան բռնաճնշումների զոհեր Հայաստանում
Կատեգորիա:Ստալինյան բռնաճնշումների հայ զոհեր
Երվանդ Արյան

**Երվանդ Արյան** (*Գասպարյան*,  ), հայ նկարիչ։

## Կենսագրություն
Սովորել է Կ.Պոլսի գեղարվեստական վարժարանում։ Առաջին համաշխարհային պատերազմի շրջանում անցել է Կիպրոս, այնտեղից Կահիրե և որպես դասատու պաշտոնավարել Գալուստյան վարժարանում։ Ապա մեկնել է Գերմանիա և Ֆրանսիա, կատարելագործվել նկարչության ասպարեզում։ Մասնակցել է Փարիզի «անկախներ» հորջորջմամբ հանդես եկող նկարիչների ցուցահանդեսին։ Նրա արվեստը գերազանցապես ներշնչված է հայ կյանքով ու կենցաղով։ Նկարներից հիշատակության արժանի են «Հայ պառավը», «Կովկասյան թառիստը», «Արևելքի ծաղիկը», «Բոհեմուհին» և այլն։ Մահացել է Փարիզում Շառիթեյի հիվանդանոցում 1931 թվականին 37 տարեկանում։ 
 
## Ծանոթագրություններ

Կատեգորիա:Հայ նկարիչներ
TRT 4

**TRT 4**, Թուրքիայի պետական TRT հեռուստառադիոընկերության ալիքներից էր։

Ցուցադրում էր հիմնականում ուսուցողական հաղորդաշարեր և ազգային երաժշտության համերգներ։ Եթեր էր հեռարձակվում 1990 թվականի հուլիսի 30-ից։ Լուծարվել է 2011 թ. հունվարի 31-ին, և հեռուստաալիքի բազայի հիման վրա հիմնվեց TRT Okul ալիքը։

## Տես նաև
* TRT 1
* TRT 2 Haber
* TRT 3
* TRT 5 Anadolu
* TRT 6
* TRT Türk
* TRT Müzik
* TRT Et-Türkiyye
* TRT Belgesel
* TRT HD
* TRT Çocuk
* TRT Okul
* TRT Avaz

## Արտաքին հղումներ
* TRT պաշտոնական կայք 

Կատեգորիա:TRT
Կատեգորիա:Թուրքալեզու հեռուստաալիքներ
Կատեգորիա:Թուրքիայի հեռուստաընկերություններ
Կատեգորիա:Թուրքիայի փակված հեռուստաընկերություններ
Կատեգորիա:Հեռարձակումը դադարեցրած հեռուստաալիքներ
Shine (երգ, Նատալյա Քելլի)

**Shine** (*Շողա*), ավստրիացի երգչուհի Նատալյա Քելլիի երգն է, որով ներկայացրել է Ավստրիան Եվրատեսիլ 2013 երգի մրցույթում։ Երգը ընտրվել 2013 թվականի փետրվարի 15-ին Ավստրիայի Եվրատեսիլի ազգային ընտրության ժամանակ։

Երգը ներկայացվել է մայիսի 14-ին՝ առաջին կիսաեզրափակչի ժամանակ և զբաղեցրել է 14-րդ հորիզոնականը 27 միավորով։

## Արտաքին հղումներ

Կատեգորիա:2013 երգեր
Կատեգորիա:Եվրատեսիլ 2013 երգի մրցույթի երգեր
Նատալյա Քելլի

**Նատալյա Քելլի** (*Natália Kelly*, ), ավստրիացի երգչուհի, ով 2013 թվականին Shine երգով ներկայացրել է Ավստրիան Եվրատեսիլ 2013 երգի մրցույթում։

## Կենսագրություն
Նատալիան Կելլին ծնվել է 1994 թվականի դեկտեմբերի 18-ին ԱՄՆ-ում։ 6 տարեկան հասակում նա ընտանիքի հետ տեղափոխվել է Ավստրիա։ Նատալիայի հայրը բիզնեսմեն է, իսկ մայրը բրազիլուհի։

## Երաժշտական կարիերա
### 2005-07: Gimme 5
2005 թվականից մինչև 2007 թվականը Նատալիան եղել է *Gimme 5* մանկական փոփ խմբի անդամ։

### 2011: The Voice
2011 թվականին մասնակցել է *The Voice* մրցույթի ավստրիական տարբերակին։

### 2013: Եվրատեսիլ երգի մրցույթ և դեբյուտային ալբոմ
2013 թվականի փետրվարի 15-ին Նատալիան Shine երգով ընտրվել է Եվրատեսիլ 2013 երգի մրցույթում Ավստրիայի ներկայացուցիչ։ Նա մասնակցելով է մրցույթի առաջին կիսաեզրափակչին զբաղեցրել է 14 -րդ հորիզոնականը 27 միավորով՝ ինչը թույլ չի տվել որպեսզի նա նաև հանդես գա եզրափակիչ փուլում։

Նատալիան իր դեբյուտային ալբոմը թողարկել է 2013 թվականի ապրիլի 12-ին։

## Սկավառակագրություն
### Ալբոմներ

### Սինգլներ

## Ծանոթագրություններ

## Արտաքին հղումներ

Կատեգորիա:Ավստրիայի մասնակիցները Եվրատեսիլ երգի մրցույթում
Կատեգորիա:1994 ծնունդներ
Կատեգորիա:Դեկտեմբերի 18 ծնունդներ
Կատեգորիա:Եվրատեսիլ 2013 երգի մրցույթի մասնակիցներ
Կատեգորիա:Ավստրիացի երգչուհիներ
Կատեգորիա:21-րդ դարի ամերիկացի երգիչներ
Կատեգորիա:Ամերիկացիներ իռլանդական սերմամբ
Կատեգորիա:Հարթֆորդ քաղաքում ծնվածներ
Կատեգորիա:Ամերիկացի երգչուհիներ
Կատեգորիա:Ամերիկացի երգիչներ
Կատեգորիա:Ռոք երգիչներ
Կատեգորիա:Ավստրիական երաժշտական խմբեր
Սուրեն Արշակունի

**Սուրեն Անդրեասի Արշակունի** (), հայ խորհրդային քաղաքական գործիչ, ԽՄԿԿ անդամ (1917)։

Ծնվել է Վրաստանի Մանգլիս գյուղաքաղաքում, քահանայի ընտանիքում։ Կիսատ է թողել է Թիֆլիսի գիմնազիայում ուսումը և մտել Ներսիսյան դպրոց։

Մասնակցել է աշակերտական ընդհատակյա մարքսիստական խմբակներին։ Ներգրավվելով այդ աշխատանքներին՝ մի քանի այլ աշակերտների հետ, Թիֆլիսում հիմնում է երիտասարդական «Սպարտակ» միությունը, որը հետագայում ձևավորվում է որպես կոմերիտական կազմակերպություն։

Միաժամանակ նա ակտիվորեն մասնակցում է Կովկասյան ընդհանուր աշակերտական միության հայկական բաժանմունքի ստեղծմանը և նրա տպագիր օրգան «Նոր-սերունդ»-ին։ Մինչև Անդրկովկասում խորհրդային կարգեր հաստատվելը Սուրեն Արշակունին Կովկասյան երկրային կոմիտեի հանձնարարությամբ ընդհատակյա կազմակերպական-քարոզչական աշխատանքներ է տանում Թիֆլիսում, Բաթումում, Մանգլիսում, Ալեքսանդրապոլում։

1918 թվականի սկզբներին տեղափովում է Ալեքսանդրապոլ և ծառայության մտնում զորամասերից մեկում։ Ապա, 1918 թվականի վերջերին նա կրկին մեկնում է Վրաստանի տարբեր գավառներ՝ ընդհատակյա աշխատանքի։ 1919 թվականին, իբրև հմուտ ֆավադիր, նշանակվում է ՌԿ(բ)Կ Երկրային կոմիտեին կից տպագրական գործի կազմակերպիչ։

1920 թվականին Թիֆլիսում մենշևիկների իշխանության դեմ տեղի ունեցած մայիսմեկյան ցույցի մի խումբ ակտիվ կազմակերպիչների հետ ևս բանտ է նետվում։ Ազատվելով բանտից, Արշակունին, որպես կոմունիստական երիտասարդական միության կազմակերպիչ, մեկնում է Հայաստան, սակայն ճանապարհին կրկին ձերբակալվում է և բանտարկվում Ալեքսանդրապոլում (այժմ՝ Գյումրի)։

1920 թվականի նոյեմբերին ազատվում է բանտից։ 1921 թվականի կեսերին Արշակունին պատասխանատու աշխատանքի է անցնում պետական անվտանգության օրգաններում՝ նշանակվելով Ալեքսանդրապոլի արտակարգ հանձնաժողովի նախագահի տեղակալ։ 1925 թվականին տեղափոխվում է Երևան և աշխատանքի անցնում Հայաստանի արտակարգ հանձնաժողովում։ Հետագա տարիներին Արշակունին՝ դարձյալ պետական անվտանգության մարմիններում, աշխատում է Հեռավոր Արևելքում և Մոսկվայում։

1936-1937 թվականներին աշխատել է արտասահմանում։ 1939 թվականին 38 տարեկանում, բռնադատվել է, զոհվել։ Հետագայում, 1956 թվականին արդարացվել է։

## Ծանոթագրություններ

## Գրականություն
* Գուրգեն Ոսկանյան, Հուշեր Ս. Արշակունու մասին։ Անմոռաց դեմքեր (Ներսիսյան դպրոցի սաներ), Ե., «Հայաստան», 1965, էջ 20-21։
* Մ. Ղազարյան, Դժվարին ուղիներում, Ե., 1972։

Կատեգորիա:Հայ պետական գործիչներ
Կատեգորիա:Ստալինյան բռնաճնշումների հայ զոհեր
Animal Planet

**Animal Planet** (), ամերիկյան Discovery Communications մեդիաընկերությանը պատկանովղ բազմալեզու հեռուստաալիք է, հեռարձակվում է ամբողջ աշխարհում կաբելային և արբանյակային ցանցերով։ Հեռուստաալիքը ներկայացնում է կենդանիների մասին ֆիլմեր, հաղորդումներ։ Դրանց մի մասը թողարկվում է նաև DVD-ով։

## Ծանոթագրություններ

## Արտաքին հղումներ
* Պաշտոնական կայք

Կատեգորիա:Ամերիկյան հեռուստաընկերություններ
Կատեգորիա:Ուսուցողական հեռուստաընկերություններ
Կատեգորիա:Ֆրանսալեզու հեռուստաալիքներ
Կատեգորիա:Գերմանալեզու հեռուստաալիքներ
Կատեգորիա:Իսպանալեզու հեռուստաալիքներ
Կատեգորիա:Ռուսալեզու հեռուստաալիքներ
Կատեգորիա:Անգլալեզու հեռուստաալիքներ
Կատեգորիա:Թուրքալեզու հեռուստաալիքներ
Կատեգորիա:Իտալալեզու հեռուստաալիքներ
Կատեգորիա:Լեհալեզու հեռուստաալիքներ
Կատեգորիա:Չեխալեզու հեռուստաալիքներ
Շամիրամ (քաղաքատեղի)

**Շամիրամ**, Հայաստանի Արագածոտնի մարզի Շամիրամ և Արուճ գյուղերի շրջակայքում մ.թ.ա. 1-ին հազարամյակի 2-րդ կեսի և 1-ին հազարամյակի սկզբի հնագիտական-ճարտարապետական հուշարձանախումբ։

Այն ընդգրկում է քաղաքատեղին, արհեստական ջրամբարը, հիմնական դամբարանադաշտը (պաշտամունքային տարբեր հուշարձաններով), ծիսական կառույցների համալիրը, մեծ դամբարանաբլուրների խումբը, մերձակա առանձին դամբարաններ (այդ թվում՝ դոլմեններ), մեգալիթյան աշտարակներ, քաղաքատեղիից ոչ հեռու գտնվող առանձնատների ավերակներ։ Հյուսիսից հուշարձանախմբին կից է Արուճի միջին բրոնզեդարյան դամբարանատեղին։

Քաղաքատեղին ընդգրկում է երկու կիրճերի միջև ընկած ընդարձակ հրվանդանը։ Պարսպապատված ընդհանուր տարածությունը մոտ 10հա է։ Հարթավայրի կողմից հրվանդանը հատում են հինգ պարիսպներով կազմված պաշտպանական երեք գոտիներ։ Առաջինը կորաձև հրվանդանը հարթավայրից անջատող, ուղղանկյուն աշտարակներով պարիսպն է։ Իրարից փոքր հեռավորությամբ կառուցված երկուական զուգահեռ պարիսպները կազմում են 2-րդ և 3-րդ գոտիները։ Ներքին պարսպի լայնությունը հասնում է 8մ-ի, 4-րդ պարսպի աշտարակի ճակատային լայնությունը 14մ է։ Երկու ձորաբերանները նույնպես ամրացված են եղել պարիսպներով, որոնք շարված են խոշոր, որոշ մասերում՝ կոպիտ տաշած տուֆով, լիցքը՝ մանր քարերով ու կավաշաղախով։ Պահպանվել են մոնումենտալ կառույցների հետքեր։ Հրվանդանի եզրին գտնվում է հավանաբար պաշտամունքային նշանակության շինություն։ Քաղաքը կործանվել է մ.թ.ա. մոտ IXդ. վերջին կամ VIIIդ. սկզբին՝ հարձակումների հետևանքով։ Հելլենիստական դարաշրջանում այդ տարածքը կրկին բնակեցվել է։ Բնակավայրը եղել է հրվանդանի ծայրին, գերեզմանոցը՝ քաղաքատեղիի մնացած տարածքում

Քաղաքատեղիի արևելյան անկյան արտաքին կողմում պահպանվել է մինչև օրս գործող հնագույն ջրամբարը, որի պատվարի հիմքը շարված է տուֆե խոշոր սալերով։

Հրվանդանը հարավ-արևելքից եզերող կիրճի հանդիպակաց ափից սկսվում է հիմնական դամբարանադաշտը, որի մուտքի մոտ, ժայռի գագաթին գտնվող ժայռակոփ զոհարանի կենտրոնում բարձրանում է կիսաշրջանաձև զոհասեղանը։ Պեղվել են սալարկղային և հիմնահողային դամբարաններ, վերգետնյա դոլմեններ։ Գետնի մակերեսին դամբարանները շրջապատված են անմշակ քարերից կրոմլեխներով, որոնց մի մասը դրսից շրջափակված է տուֆե սրբատաշ սալերից շարված պատնեշներով։ Սալերի վրա տեղ-տեղ պահպանվել են ձիեր, մարտակառք, որսի տեսարաններ, վայրի կենդանիներ, սկավառակներ և այլն պատկերող հարթաքանդակներ։ Որոշ դամբարանների վրա դրվել են մարդակերտ քարե արձաններ, տուֆե ուղղահայաց կոթողներ, մենաքարեր, ֆալլոսներ։ Ննջեցյալները թաղվել են կողքի պառկած կամ կծկված դիրքով, երբեմն՝ անդամահատված։ Կան բազմաթիվ վերաթաղումներ։ Դամբարանախցերում հայտնաբերվել են զենքեր (երկաթից և բրոնզից), զարդեր, խեցեղեն և այլն։ Ամփոփ խումբ են կազմում բլուրներից մեկի գագաթին գտնվող մեծ դամբանաբլուրները։ Դամբարանախցերը կառուցված և մուտքերը փակված են տուֆե խոշոր սալերով։ Այդ դամբանաբլուրներում թաղվել են ավագանու ներկայացուցիչներ։ Շամիրամի պեղումները ցույց են տալիս, որ մ.թ.ա. X-IXդդ. երկաթի մշակույթը լայնորեն տարածված է եղել Հայաստանում։ Շամիրամի մշակույթն արտացոլում է Հայաստանում դասակարգային հասարակության ձևավորման ավարտի ժամանակաշրջանը և քաղաքային քաղաքակրթության վաղ շրջանի զարգացման համապատասխան աստիճանը։

## Տես նաև
* Քաղաքատեղի

Կատեգորիա:Նախնադարյան Հայաստան
Կատեգորիա:Արագածոտնի մարզ
Կատեգորիա:Քաղաքատեղիներ
Կուլտուրա (հեռուստաալիք)

**Կուլտուրա** **(Ռոսիա Կ)** (), ռուսական պետական հեռուստաալիք՝ մշակութային ուղղվածությամբ։ Գտնվում է ՎԳՏՌԿ մեդիահոլդինգի կազմում։ Հեռուստաալիքը եթեր է հեռարձակվում 1997 թվականի նոյեմբերի 1-ից։

2004 թվականից սկսած հեռուստաալիքը հեռարձակվում է Հայաստանի գրեթե ողջ տարածքում։

## Տարբերանշաններ

Պատկեր:Logo TV Culture 1st.svg|«Կուլտուրա» հեռուստաընկերության տարբերանշանը (1998-2001)

Պատկեր:3-й логотип Культура.svg|«Կուլտուրա» հեռուստաընկերության տարբերանշանը (2001-2002)
Պատկեր:Kultura Channel.svg|«Կուլտուրա» հեռուստաընկերության տարբերանշանը (2002-2009)
Պատկեր:Russia-Cultura.svg|«Ռոսիա-Կ» հեռուստաընկերության տարբերանշանը (2017-առ այսօր)


## Արտաքին հղումներ
*Պաշտոնական կայք 

## Ծանոթագրություններ

Կատեգորիա:Մշակութային հեռուստաընկերություններ
Կատեգորիա:Ռուսալեզու հեռուստաալիքներ
Կատեգորիա:Ռուսաստանի հեռուստաընկերություններ
Կատեգորիա:ՎԳՏՌԿ
Շալկե 04

**Շալկե 04** (), ֆուտբոլային ակումբ Գելզենկիրխենից, որը հանդես է գալիս գերմանական Բունդեսլիգայում։ Ակումբը հիմնադրվել է 1904 թվականի մայիսի 4-ին և իր պատմության մեծ մասը անց է կացրել Գերմանիայի բարձրագույն դիվիզիոնում։

## Պատմություն
1947 թվականի փետրվարի 23-ին «Շալկե 04»-ը հաղթում է «Հերտային» խոշոր 20։0 հաշվով և սահմանում Գերմանիայի առաջնության ռեկորդ։

1955 թվականին ակումբը դուրս է գալիս Գերմանիայի գավաթի խաղարկության եզրափակիչ և պարտվում «Կարլսռուհեին» 2։3 հաշվով։

«Շալկե 04»-ը 7 անգամ նվաճել է Բունդեսլիգան, 5 անգամ` Գերմանիայի գավաթը և 1 անգամ` ՈՒԵՖԱ Եվրոպայի Լիգան։

Ակումբի մականունն է Արքայական կապույտներ։ ՈՒԵՖԱ-ի վարկանիշային աղյուսակում «Շալկե 04»-ը 2017 թվականի հոկտեմբերի դրությամբ զբաղեցնում է 19-րդ հորիզոնականը։

## Ներկա կազմ
*2017 թվականի հոկտեմբերի 8-ի դրությամբ*

 13px|Ավագ

 15px

## Նվաճումներ
### Ազգային
* **[[Բունդեսլիգա]]**
** **Հաղթող (7).** 1934, 1935, 1937, 1939, 1940, 1942, 1958
** *Երկրորդ տեղ (9).* 1933, 1938, 1941, 1971–72, 1976–77, 2000–01, 2004–05, 2006–07, 2009–10
* **[[Ֆուտբոլի Գերմանիայի գավաթ|Գերմանիայի գավաթ]]**
** **Հաղթող (5).** 1937, 1971–72, 2000–01, 2001–02, 2010–11
** *Երկրորդ տեղ (7).* 1935, 1936, 1941, 1942, 1954–55, 1968–69, 2004–05
* **[[Ֆուտբոլի Գերմանիայի լիգայի գավաթ|Գերմանիայի լիգայի գավաթ]]**
** **Հաղթող (1).** 2005
** *Երկրորդ տեղ (3).* 2001, 2002, 2007
* **[[Գերմանիայի սուպերգավաթ]]**
** **Հաղթող (1).** 2011
** *Երկրորդ տեղ (2).* 1941 *(ոչ պաշտոնական)*, 2010
* **[[Երկրորդ Բունդեսլիգա|Բունդեսլիգա 2]]**
** **Հաղթող (2).** 1981–82, 1990–91
** *Երկրորդ տեղ (1).* 1983–84

### Միջազգային
* **[[ՈՒԵՖԱ Եվրոպայի Լիգա|ՈՒԵՖԱ Գավաթ/ՈՒԵՖԱ Եվրոպայի Լիգա]]**
** **Հաղթող (1).** 1996–97
* **[[ՈՒԵՖԱ Ինտերտոտո գավաթ]]**
** **Հաղթող (2).** 2003, 2004
* **[[Ալպերի գավաթ]]**
** **Հաղթող (1).** 1968

## Ծանոթագրություններ

## Արտաքին հղումներ
* Շալկեի պաշտոնական կայքը
* Շալկեի պաշտոնական Տվիտերի էջը
* Շալկեի պաշտոնական Ֆեյսբուքի էջը
* Շալկեի պաշտոնական ՅուԹյուբի էջը
* Շալկեի պաշտոնական Ինստագրամի էջը
* Շալկեն transfermarkt-ում
* Շալկեն futbol24.com-ում
* Շալկեն soccerway.com կայքում
* Շալկեն Բունդեսլիգայի պաշտոնական կայքում 
* Շալկեն ՈՒԵՖԱ-ի պաշտոնական կայքում

Կատեգորիա:1904 հիմնադրումներ Գերմանիայում
Կատեգորիա:1904 հիմնադրված ֆուտբոլային ակումբներ
Կատեգորիա:Գերմանական ֆուտբոլային ակումբներ
ՆՏՎ

**ՆՏՎ** (, **էՆ-Տե-Վե**), ռուսական դաշնային հեռուստաընկերություն, հիմնվել է 1993 թվականին։ Իրականուցնում է շուրջօրյա հեռարձակում Մոսկվայի «Օստանկինո» հեռուստակենտրոնից։ Ունի սեփական «ՆՏՎ-Պրոֆիտ» կինոընկերությունը։ 1997 թվականին կազմավորվեց «ՆՏՎ Հոլգինգ» (НТВ Холгинг) խումբը, որի կազմ մտան «ՆՏՎ», «ՆՏՎ Պլյուս», «Էխո Մոսկվի», «RTVi» և «ՏՆՏ» հեռուստաընկերությունները։ 2001 թվականին ստեղծված հեռուստաալիքի միջազգային «ՆՏՎ Միր» տարբերակը հեռարձակվում է ամբողջ աշխարհում։ Նաև գործում են «ՆՏՎ Կանադա»` Կանադայում, և ԱՄՆ-ում հեռարձակվող «ՆՏՎ Ամերիկա» հեռուստաալիքները։
2013 թվականի ապրիլի 17-ին հեռուստաալիքը սկսեց հեռարձակվել 16:9 ֆորմատով։

Հայաստանում հեռուստաալիքը հասանելի է բոլոր կաբելային հեռուստատեսության օպերատորների բաժանորդների համար։

## Տարբերանշաններ

Պատկեր:NTV logo 1993.svg|  Առաջին լոգոն 1993 թվականի հոկտեմբերի 10-ից մինչև 1994 թվականի ապրիլի 10-ը
Պատկեր:NTV logo 1993–1994.svg|  Երկրորդ լոգոն 1993 թվականի դեկտեմբերի 1-ից մինչև 1994 թվականի հուլիսի 31-ը
Պատկեր:NTV logo 1994.svg|  Երրորդ logopip 1994 թվականի հունվարի 17-ից մինչև 1994 թվականի օգոստոսի 31-ը
Պատկեր:NTV logo 1994–1997.svg|  Չորրորդ լոգոն 1994 թվականի հունվարի 17-ից մինչև 1997 թվականի օգոստոսի 10-ը
Պատկեր:NTV_logo.svg|  Լոգոն 1995 թվականի օգոստոսի 28-ից մինչև 2001 թվականի սեպտեմբերի 9-ը (մինչև 1997 թվականի հուլիսի 31-ը՝ փայլատ գնդակով)
Պատկեր:NTV logo 2001–2007.svg|  Լոգոն 2001 թվականի սեպտեմբերի 10-ից մինչև 2007 թվականի հունիսի 3-ը
Պատկեր:NTV_logo_2003.svg|  2005 թվականի լոգո (2010 թվականից՝ տառերը և գնդակը կրճատված):


## Արտաքին հղումներ
* www.ntv.ru Պաշտոնական կայք 
* Օնլայն հեռարձակում 
* ՆՏՎ-Միր պաշտոնական կայք 
* ՆՏՎ Կանադա 

## Ծանոթագրություններ

Կատեգորիա:Ռուսաստանի հեռուստաընկերություններ
Կատեգորիա:Ռուսաստանի հեռուստաալիքներ
Կատեգորիա:Ռուսալեզու հեռուստաալիքներ
Կատեգորիա:Մոսկվայի ընկերություններ
Antena 3

**Antena 3** (), իսպանական հեռուստաալիք «Grupo Antena 3» մեդիահոլդինգի կազմում։ Առաջին եթերը կայացել է 1990 թվականի հունվարի 25-ին։

1995-ին հիմնվեց «Antena 3 Internacional» արբանյակային հեռուստաալիքը, որը հեռարձակվում է Լատինական Ամերիկայի երկրներում։

## Ծանոթագրություններ

## Արտաքին հղումներ
* Պաշտոնական կայք 
* Օնլայն հեռարձակում ]

Կատեգորիա:RTL Group
Կատեգորիա:Իսպանալեզու հեռուստաալիքներ
Կատեգորիա:Իսպանիայի հեռուստաընկերություններ
Աուրելիո Անդրեացոլի

**Աուրելիո Անդրեացոլի** (), ), իտալացի ֆուտբոլային մարզիչ։ 2013 թվականի փետրվարի 2-ին Ռոմայի գլխավոր մարզչի պաշտոնում փոխարինել է Զդենեկ Զեմանին։ Նույն տարվա հունիսի 12-ից այդ պաշտոնում նրան փոխարինել է Ռուդի Գարսիան։

2017 թվականի դեկտեմբերի 17-ին Անդրեացոլին նշանակվել է «Էմպոլի»-ի գլխավոր մարզիչ՝ փոխարինելով Վինչենցո Վիվարինիին. պայմանագրում որպես պաշտոնավարման ավարտի ժամկետ նշվել է 2018 թվականի հունիսի 30-ը։ 2018 թվականի նոյեմբերի 5-ին հեռացվել է պաշտոնից. այդ պահին «Էմպոլի»-ն Իտալիայի ֆուտբոլի բարձրագույն խմբի 2018-2019 տարեշրջանի առաջնության աղյուսակում զբաղեցնում էր 18-րդ տեղը, ընդ որում՝ անցկցրած 11 հանդիպումներում ընդամենը մեկ հաղթանակ էր տարել։ 2019 թվականի մարտի 13-ին վերադարձել է «Էմպոլի»-ի գլխավոր մարզչի պաշտոնին։ Նույն տարվա հունիսի 13-ին պայմանագիրը լուծվել է։

2019 թվականի հունիսի 14-ին Անդրեացոլի նշանակվել է «Ջենոա»-ի գլխավոր մարզիչ՝ պայմանագրային 2 տարի ժամկետով, բայց վաղաժամկետ՝ այդ նույն տարվա հոկտեմբերի կեսերին հեռացվել է պաշտոնից։

2021 թվականի հունիսի 21-ից՝ իր կարիերայում արդեն երրորդ անգամ, գլխավորել է «Էմպոլի»-ն. պայմանագիրը կնքվել է "1+1" սխեմայով։

## Ծանոթագրություններ

## Արտաքին հղումներ
* http://www.gazzettagiallorossa.it/2013/02/gazzetta-giallorossa-ecco-chi-e-aurelio-andreazzoli
* http://www.eatsleepsport.com/serie-a/andreazzoli-handed-reins-after-zeman-axe-1540144.html#.UQ5uzlcfkR8 

Կատեգորիա:1953 ծնունդներ
Կատեգորիա:Իտալացի ֆուտբոլային մարզիչներ
Կատեգորիա:Մայիսի 11 ծնունդներ
Կատեգորիա:Ռոմա ՖԱ մարզիչներ
Կատեգորիա:Ֆուտբոլային մարզիչներ այբբենական կարգով
Telecinco

**Telecinco** (), Իտալական Mediaset- ին պատկանող իսպանական մասնավոր հեռուստաընկերություն։ Հիմնադրվել է 1989 թ. Մարտի 10-ին եւ սկսել հեռարձակել՝ 1990 թվականի մարտի 3-ին, որպես Tele-5, 1997 թ. Ներկայումս վերանվանվել է «Telecinco»:

## Ծանոթագրություններ

## Արտաքին հղումներ
* Պաշտոնական կայք 
* Օնլայն հեռարձակում 

Կատեգորիա:Իսպանալեզու հեռուստաալիքներ
Կատեգորիա:Իսպանիայի հեռուստաընկերություններ
Բեն Մակլեմոր

**Բեն Էդվարդ Մակլեմոր III** (անգլ.` *Ben Edward McLemore III*, ), ամերիկացի պրոֆեսիոնալ բասկետբոլիստ, հարձակվող պաշտպան։ Հանդես է գալիս Իսպանիայի ACB լիգայի «Ռիո Բրեոգան» ակումբում։

Ուսանողական առաջնությունում հանդես է եկել Կանզասի համալսարանի «Ջեյհոքս» ակումբում։ Ընտրվել է NBA-ի 2013 թվականի դրաֆթի առաջին ռաունդի 7-րդ ընտրությամբ՝ «Սակրամենտո Քինգսի» կողմից։

Ժամանակին Մակլեմորի խաղաոճը համեմատվում էր NBA-ի վետերան ռմբարկու Ռեյ Ալենի խաղաոճի հետ։

Ուելսոնի ավագ դպրոցի փակումից հետո Մակլեմորը հաճախում է Օուք Հիլի ակադեմիա, այնուհետև՝ Քրիստիան լայֆ ավագ դպրոց, ինչի պատճառով Ուսանողական սպորտաձևերի ասոցիացիան (NCAA) թույլատրում է նրան մասնակցել Կանզասի բասկետբոլային թիմի մարզումներին ավելի ուշ՝ սկսած երկրորդ կիսամյակից։

Համալսարանային կարիերայի սկզբում Մակլեմորը չէր համարվում դրաֆթի առաջին ռաունդի ֆավորիտ, սակայն անցկացրած 24 հանդիպումներից հետո նրա միջին ցուցանիշները բավարար տպավորություն են թողնում սկաուտների վրա. 16, 8 միավոր, 5, 5 անդրադարձ, 1, 9 արդյունավետ փոխանցում, 51, 3% նետման արդյունավետություն, ինչպես նաև 87, 6% արդյունավետություն տուգանային գծից։

## Անձնական կյանքը
Ունի կրտսեր եղբայր՝ Քևին անունով, ով ներկայումս հանդես է գալիս Սենթ Լուիս Նորմանդի ավագ դպրոցի թիմում՝ որպես խաղարկող։

## Ծանոթագրություններ

## Արտաքին հղումներ
* Էջը Կանզասի համալսարանի սպորտային կայքում 

Կատեգորիա:1993 ծնունդներ
Կատեգորիա:Փետրվարի 11 ծնունդներ
Կատեգորիա:Ամերիկացի բասկետբոլիստներ
Կատեգորիա:Սակրամենտո Քինգսի բասկետբոլիստներ
Բո Դալաս

**Թեյլոր Մայքլ Ռոտունդա** (անգլ.` *Taylor Michael Rotunda*, ), առավել հայտնի **Բո Դալաս** ռինգային անվամբ, ամերիկացի նախկին պրոֆեսիոնալ ըմբշամարտիկ (ռեստլեր)։ Առավելապես հայտնի է «WWE» կազմակերպությունում հանդես գալու տարիներից։

«WWE NXT» կրտսեր առաջնությունում ելույթ ունենալու տարիներին մեկ անգամ նվաճել է NXT չեմպիոնատը, երեք անգամ՝ FCW Ֆլորիդայի ծանրքաշային չեմպիոնատը և երկու անգամ՝ FCW թիմային չեմպիոնատը՝ ավագ եղբոր՝ Վինդհեմի հետ։

Նախկին ըմբիշ Մայք Ռոտունդայի կրտսեր որդին է։

## Անձնական կյանքը
Հաճախել է Հերնանդոյի ավագ դպրոցը, որտեղ զբաղվել է օլիմպիական ըմբշամարտով և ամերիկյան ֆուտբոլով։ Դպրոցը 2008 թվականին ավարտելուց հետո կրթաթոշակային ծրագիր է ստացել Վեբերի միջազգային համալսարանից, սակային ինչ-ինչ պատճառներով գործարքը չեղյալ է հայտարարվել, որից հետ սկսել է զբաղվել ռեստլինգով։

Երրորդ սերնդի ըմբիշ է։

## Արտաքին հղումներ
* «Online World of Wrestling» էջը
* Բո Ռոտունդոն ճանաչվում է շաբաթվա սուպերաստղ (տեսահոլովակ)

Կատեգորիա:1990 ծնունդներ
Կատեգորիա:Ամերիկացի պրոֆեսիոնալ ըմբշամարտիկներ
Իսպանիայի հանրային հեռուստատեսություն

**Televisión Española**(;հապավումը՝ TVE), Իսպանիայի պետական հեռուստաընկերություն, պատկանում է պետական խոշոր RTVE մեդիահոլդինգին։ Ընկերությունը հիմնվել է 1956 թվականի հոկտեմբերի 28-ին։

## Հեռուստաալիքներ

### Լուծարված հեռուստաալիքներ
* Canal Nostalgia - գործել է 1996 - 2005 թվականներին։
* 40px Canal Clásico
* 40px TVE 50 Años - կաբելային հեռուստաալիք, գործել է 2005 - 2007 թվականներին։

## Պատկերանիշեր

Պատկեր:1er_logo_TVE.svg|1956 հոկտեմբեր - 1966 նոյեմբեր
Պատկեր:Logo_de_TVE_(1960'-1991).svg|1966 նոյեմբեր - սեպտեմբեր 1991
Պատկեր:Logo_TVE_(1991-2008).svg|1991 սեպտեմբեր - 2008 սեպտեմբեր
Պատկեր:TVE.svg|2008 սեպտեմբերից


## Արտաքին հղումներ

* Պաշտոնական կայք 
* Օնլայն հեռարձակում 

## Ծանոթագրություններ

Կատեգորիա:RTVE
Կատեգորիա:Իսպանալեզու հեռուստաալիքներ
Կատեգորիա:Իսպանիայի հեռուստաընկերություններ
Canal 24 Horas

**Canal 24 Horas** (), Իսպանիայի ազգային լրատվական հեռուստաալիք, պատկանում է պետական RTVE հեռուստառադիոընկերությանը։ Սկսել է հեռարձակվել 1997 թ. սեպտեմբերի 15-ին արբանյակային կապով։ Եթերը զբաղեցնում են 30 րոպե տևողությամբ լուրերի թողարկումներով, որոնց հաջորդում են մշակութային, տնտեսագիտական, մարզական լուրեր և եղանակի տեսություն։

Գործում է հեռուստաալիքի միջազգային՝ **Canal 24 Horas Internacional** տարբերակը, որը արբանյակային հեռարձակությամբ հասանելի է Եվրոպայում և Ամերիկայում։

## Արտաքին հղումներ
* Պաշտոնական կայք 
* Օնլայն հեռարձակում 
* Հեռուստաալիքը LyngSat Address կայքում  

Կատեգորիա:RTVE
Կատեգորիա:Իսպանալեզու հեռուստաալիքներ
Կատեգորիա:Իսպանիայի հեռուստաընկերություններ
Կատեգորիա:Լրատվական հեռուստաընկերություններ
La 1

**La 1** (մինչև **TVE 1**), Իսպանիայի ազգային հեռուստաալիք, պատկանում է պետական Televisión Española հեռուստաընկերությանը։ Հեռուստաալիքը առաջին անգամ եթեր է դուրս եկել 1956 թվականի հոկտեմբերի 28-ին։ Համարվում է երկրի գլխավոր հեռուստաալիքը, 2009-2012 թվականներին լսարանով քանակությամբ առաջատարն էր։ 2010 թ. հունվարի 1-ից հեռուստաալիքը հաղորդումների և ֆիլմերի ընթացքում գովազդային հոլովակներ չի ցուցադրում։

## Պատկերանիշեր

## Ծանոթագրություններ

## Արտաքին հղումներ
* Պաշտոնական կայք 
* Օնլայն հեռարձակում 

Կատեգորիա:Իսպանիայի հեռուստաընկերություններ
Կատեգորիա:RTVE
Կատեգորիա:Իսպանալեզու հեռուստաալիքներ